EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 23.2.2015  
COM(2015) 68 final 
  
Πρόταση  
ΑΠΟΦΑΣΗ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  ΚΑΙ  ΤΟΥ  ΣΥΜΒΟΥΛΙΟΥ  
για την κινητοποίηση  του Ευρωπαϊκού  Ταμείου  Προσαρμογής  στην  Παγκοσμιοποίηση  
(αίτηση  EGF/2014/017 FR/Mory-Ducros) 
 
EL 2   EL ΑΙΤΙΟΛΟΓΙΚΗ  ΕΚΘΕΣΗ  
ΠΛΑΙΣΙΟ  ΤΗΣ  ΠΡΟΤΑΣΗΣ  
1. Οι κανόνες  που διέπουν  τις χρηματοδοτικές  συνεισφορές  τις οποίες  χορηγεί  το 
Ευρωπαϊκό  Ταμείο  Προσαρμογής  στην  Παγκοσμιοποίηση  (ΕΤΠ ) ορίζονται  στον  
κανονισμό  (ΕΕ) αριθ. 1309/2013 του Ευρωπαϊκού  Κοινοβουλίου  και του 
Συμβουλίου , της 17ης Δεκεμβρίου  2013, για το Ευρωπαϊκό  Ταμείο  Προσαρμογής  
στην  Παγκοσμιοποίηση  (2014-2020) και την κατάργηση  του κανονισμού  (ΕΚ) 
αριθ. 1927/20061 (στο εξής: «κανονισμός  ΕΤΠ »).  
2. Οι γαλλικές  αρχές  υπέβαλαν  την αίτηση  EGF/2014/017 FR/ Mory-Ducros  για 
χρηματοδοτική  συνεισφορά  από το ΕΤΠ  λόγω  απολύσεων  που έγιναν  στην  εταιρεία  
Mory-Ducros  SAS στη Γαλλία . 
3. Αφού  εξέτασε  την εν λόγω  αίτηση  υπό το πρίσμα  όλων  των εφαρμοστέων  διατάξεων  
του κανονισμού  ΕΤΠ , η Επιτροπή  κατέληξε  στο συμπέρασμα  ότι πληρούνται  οι όροι 
για χορήγηση  χρηματοδοτικής  συνεισφοράς  από το ΕΤΠ . 
ΠΕΡΙΛΗΨΗ  ΤΗΣ  ΑΙΤΗΣΗΣ  
Αίτηση  ΕΤΠ EGF/2014/017 FR/Mory-Ducros  
Κράτος  μέλος  Γαλλία  
Οικεία /-ες περιφέρεια /-ες (επίπεδο  NUTS 2)  FR 10 (Ile de France)  
Ημερομηνία  υποβολής  της αίτησης  6.10.2014  
Ημερομηνία  απόδειξης  παραλαβής  της αίτησης  17.10.2014  
Ημερομηνία  αίτησης  πρόσθετων  πληροφοριών  17.10.2014  
Προθεσμία  υποβολής  των πρόσθετων  πληροφοριών  1.12.2014  
Προθεσμία  για την ολοκλήρωση  της αξιολόγησης  23.2.2015  
Κριτήριο  παρέμβασης  Άρθρο  4 παράγραφος  1 στοιχείο  α) του 
κανονισμού  ΕΤΠ 
Κύρια  επιχείρηση  Mory-Ducros SAS  
Τομέας /-είς οικονομικής  δραστηριότητας  (κλάδος  
της NACE αναθ . 2)2 Κλάδος  49 («Χερσαίες  μεταφορές  και 
μεταφορές  μέσω  σωληναγωγών ») 
Αριθμός  θυγατρικών , προμηθευτών  και κατάντη  
παραγωγών  0 
Περίοδος  αναφοράς  (τέσσερις  μήνες ) 13 Μαρτίου  2014 - 13 Ιουλίου  2014  
Αριθμός  απολύσεων  ή περιπτώσεων  παύσης  
δραστηριότητας  κατά  την περίοδο  αναφοράς  (α) 2 395  
Αριθμός  απολύσεων  ή περιπτώσεων  παύσης  
δραστηριότητας  πριν ή μετά  την περίοδο  αναφοράς  
(β) 118 
                                                 
1 EE L 347 της 20.12.2013, σ. 855. 
2 Κανονισμός  (ΕΚ) αριθ. 1893/2006 του Ευρωπαϊκού  Κοινοβουλίου  και του Συμβουλίου , της 20ής 
Δεκεμβρίου  2006, για τη θέσπιση  της στατιστικής  ταξινόμησης  των οικονομικών  δραστηριοτήτων  
NACE – αναθεώρηση  2 και για την τροποποίηση  του κανονισμού  (ΕΟΚ ) αριθ. 3037/90 του 
Συμβουλίου  και ορισμένων  κανονισμών  των Ευρωπαϊκών  Κοινοτήτων  σχετικών  με ειδικούς  
στατιστικούς  τομείς  (ΕΕ L 393 της 30.12.2006, σ. 1). 
EL 3   EL Συνολικός  αριθμός  απολύσεων  (α + β) 2 513  
Συνολικός  εκτιμώμενος  αριθμός  στοχευόμενων  
δικαιούχων  2 513  
Αριθμός  στοχευόμενων  νέων  που βρίσκονται  εκτός  
απασχόλησης , εκπαίδευσης  ή κατάρτισης  (ΕΑΕΚ ) 0 
Προϋπολογισμός  για εξατομικευμένες  υπηρεσίες  (σε 
ευρώ ) 10 052 000  
Προϋπολογισμός  για τη χρήση  του ΕΤΠ3 (σε ευρώ ) 35 000  
Συνολικός  προϋπολογισμός  (σε ευρώ ) 10 087 000  
Συνεισφορά  του ΕΤΠ  (60 %) (σε ευρώ ) 6 052 200  
ΑΞΙΟΛΟΓΗΣΗ  ΤΗΣ  ΑΙΤΗΣΗΣ  
Διαδικασία  
4. Οι γαλλικές  αρχές  υπέβαλαν  την αίτηση  EGF/2014/017 FR/ Mory-Ducros  στις 6 
Οκτωβρίου  2014, δηλαδή  εντός  12 εβδομάδων  από την ημερομηνία  κατά  την οποία  
πληρώθηκαν  τα κριτήρια  παρέμβασης  που ορίζονται  στις παραγράφους  6 έως 8 
κατωτέρω4. Η Επιτροπή  επιβεβαίωσε  την παραλαβή  της αίτησης  στις 17 Οκτωβρίου  
2014, δηλαδή  μέσα  σε δύο εβδομάδες  από την ημερομηνία  υποβολής  της αίτησης , 
και ζήτησε  πρόσθετες  πληροφορίες  από τις γαλλικές  αρχές  στις 20 Οκτωβρίου  2014, 
πριν από τη λήξη  της σχετικής  προθεσμίας . Αυτές  οι πρόσθετες  πληροφορίες  
παρασχέθηκαν  εντός  έξι εβδομάδων . Η προθεσμία  των 12 εβδομάδων  από την 
παραλαβή  της πλήρους  αίτησης , προθεσμία  εντός  της οποίας  η Επιτροπή  θα πρέπει  
να ολοκληρώσει  την αξιολόγηση  της συμμόρφωσης  της αίτησης  με τις προϋποθέσεις  
που προβλέπονται  για την παροχή  της χρηματοδοτικής  συνεισφοράς , λήγει  στις 23 
Φεβρουαρίου  2015. 
Επιλεξιμότητα  της αίτησης  
Σχετικές  επιχειρήσεις  και δικαιούχοι  
5. Η αίτηση  αφορά  2 513 εργαζομένους  που απολύθηκαν  από την εταιρεία  Mory-Ducros  
SAS. Η επιχείρηση  λειτουργούσε  στον  οικονομικό  τομέα  που ταξινομείται  στον  
κλάδο  49 της NACE Αναθ . 2 («Χερσαίες  μεταφορές  και μεταφορές  μέσω  
σωληναγωγών »). Οι εργαζόμενοι  που απολύθηκαν  από την εν λόγω  επιχείρηση  
εργάζονταν  σε εγκαταστάσεις  της που βρίσκονται  σε ολόκληρη  την ηπειρωτική  
Γαλλία . Ο τόπος  με τον μεγαλύτερο  αριθμό  απολύσεων  (257) είναι  η περιφέρεια  
επιπέδου  NUTS 25 Ile de France (FR 10). 
Κριτήρια  παρέμβασης  
6. Οι γαλλικές  αρχές  υπέβαλαν  την αίτηση  βάσει  των κριτηρίων  παρέμβασης  που 
προβλέπονται  στο άρθρο  4 παράγραφος  1 στοιχείο  α) του κανονισμού  ΕΤΠ , 
σύμφωνα  με το οποίο  απαιτούνται  τουλάχιστον  500 απολύσεις  εργαζομένων  ή 
περιπτώσεις  διακοπής  της δραστηριότητας  αυτοαπασχολουμένων  κατά  τη διάρκεια  
περιόδου  αναφοράς  τεσσάρων  μηνών  σε επιχείρηση  κράτους  μέλους , 
                                                 
3 Σύμφωνα  με το άρθρο  7 τέταρτο  εδάφιο  του κανονισμού  (ΕΕ) αριθ. 1309/2013. 
4 Καθώς  η προθεσμία  των 12 εβδομάδων  έληγε  Κυριακή  (5 Οκτωβρίου ), η Επιτροπή  ήταν  διατεθειμένη  
να δεχθεί  την αίτηση , αν αυτή  έφτανε  την αμέσως  επόμενη  Δευτέρα . 
5 Κανονισμός  (ΕΕ) αριθ. 1046/2012 της Επιτροπής , της 8ης Νοεμβρίου  2012, σχετικά  με την εφαρμογή  
του κανονισμού  (ΕΚ) αριθ. 1059/2003 του Ευρωπαϊκού  Κοινοβουλίου  και του Συμβουλίου  για τη 
θέσπιση  μιας κοινής  ονοματολογίας  των εδαφικών  στατιστικών  μονάδων  (NUTS), όσον  αφορά  τη 
διαβίβαση  των χρονοσειρών  για τη νέα περιφερειακή  κατανομή  (ΕΕ L 310 της 9.11.2012, σ. 34). 
EL 4   EL συμπεριλαμβανομένων  των εργαζομένων  που απολύθηκαν  από τους προμηθευτές  
και τους κατάντη  παραγωγούς  και/ή των αυτοαπασχολουμένων  των οποίων  διεκόπη  
η δραστηριότητα . 
7. Η τετράμηνη  περίοδος  αναφοράς  είναι  από τις 13 Μαρτίου  2014 έως τις 12 Ιουλίου  
2014. 
8. Η αίτηση  αφορά : 
– 2 395 εργαζομένους  που απολύθηκαν6 από την εταιρεία  Mory Ducros κατά  την 
τετράμηνη  περίοδο  αναφοράς . 
Υπολογισμός  των απολύσεων  και των περιπτώσεων  διακοπής  δραστηριότητας  
9. Οι απολύσεις  υπολογίστηκαν  ως εξής: 
– 2 395 από την ημερομηνία  κατά  την οποία  ο εργοδότης  ειδοποίησε  προσωπικά  
τον εργαζόμενο  για την απόλυσή  του ή για την καταγγελία  της σύμβασης  
εργασίας  του. 
Επιλέξιμοι  δικαιούχοι  
10. Πέραν  των 2 395 εργαζομένων  που προαναφέρθηκαν , στους  επιλέξιμους  
δικαιούχους  περιλαμβάνονται  και 118 εργαζόμενοι  που απολύθηκαν  πριν ή μετά  την 
τετράμηνη  περίοδο  αναφοράς . Όλοι  οι εν λόγω  εργαζόμενοι  απολύθηκαν  μετά  τη 
γενική  ανακοίνωση  των προβλεπόμενων  απολύσεων  στις 13 Μαρτίου  2014. Μπορεί  
να αποδειχθεί  ότι υπάρχει  σαφής  αιτιώδης  συνάφεια  με το γεγονός  που προκάλεσε  
τις απολύσεις  κατά  την περίοδο  αναφοράς . 
11. Επομένως , οι επιλέξιμοι  δικαιούχοι  είναι  συνολικά  2 513.  
Σχέση  μεταξύ  των απολύσεων  και της παγκόσμιας  χρηματοπιστωτικής  και οικονομικής  κρίσης  
για την οποία  γίνεται  λόγος  στον κανονισμό  (ΕΚ) αριθ. 546/2009  
12. Για να αποδείξει  τη σύνδεση  μεταξύ  των απολύσεων  και της παγκόσμιας  
χρηματοπιστωτικής  και οικονομικής  κρίσης  για την οποία  γίνεται  λόγος  στον  
κανονισμό  (ΕΚ) αριθ. 546/2009, η Γαλλία  υποστηρίζει  ότι η εταιρεία  Mory Ducros 
δραστηριοποιείται  στους  τομείς  των ιδιωτικών  ταχυδρομικών  (ταχυμεταφορικών ) 
υπηρεσιών , των εμπορευματικών  μεταφορών  και της παράδοσης , της αποθήκευσης  
και της μίσθωσης  σχετικού  υλικού , και παρέχει  τις υπηρεσίες  αυτές  τόσο  στη Γαλλία  
όσο και στο εξωτερικό . Κατά  την περίοδο  των απολύσεων , ήταν  η δεύτερη  
μεγαλύτερη  εταιρεία  στη Γαλλία  για τις υπηρεσίες  αυτές  και χρησιμοποιούσε  
περίπου  4 500 οχήματα  ημερησίως . 
13. Εξαιτίας  της παγκόσμιας  χρηματοπιστωτικής  και οικονομικής  κρίσης , οι οδικές  
μεταφορές  εμπορευμάτων  με οχήματα  βάρους  άνω των 3,5 τόνων  μειώθηκαν  κατά  
13,7 % στην  ΕΕ και κατά  21 % στη Γαλλία  μεταξύ  του 2007 και του 2012 
(Eurostat). Η μείωση  αυτή  οφείλεται  στη γενική  πτώση  της παραγωγής  στην  
Ευρώπη . Λόγω  της μείωσης  του όγκου  των προς  μεταφορά  εμπορευμάτων , ξέσπασε  
πόλεμος  τιμών  στον  τομέα , που εντάθηκε  από την ανοδική  εξέλιξη  την οποία  
παρουσίασαν  τα διάφορα  στοιχεία  κόστους  (καύσιμα , μισθοί , υλικά ), πράγμα  που 
οδήγησε  σε σταθερή  επιδείνωση  των περιθωρίων  κέρδους  και στην  εμφάνιση  ζημιών  
για τον τομέα  στη Γαλλία  από το 2007. Ακολούθησε , στον  τομέα  των οδικών  
μεταφορών , ένα κύμα  πτωχεύσεων , οι οποίες , σύμφωνα  με τις εκτιμήσεις  της 
                                                 
6 Κατά  την έννοια  του άρθρου  3 στοιχείο  α) του κανονισμού  ΕΤΠ . 
EL 5   EL Τράπεζας  της Γαλλίας , παρουσίασαν  αύξηση  κατά  35 % ετησίως  (σύγκριση  του 
2013 με το 2007). 
14. Μέχρι  σήμερα , στον  κλάδο  «Χερσαίες  μεταφορές  και μεταφορές  μέσω  
σωληναγωγών » έχουν  υποβληθεί  δύο αιτήσεις  κινητοποίησης  του ΕΤΠ , η παρούσα  
αίτηση  και η αίτηση  EGF/2011/001 AT/Nieder- und Oberoesterreich, η οποία  
υποβλήθηκε  επίσης  λόγω  της παγκόσμιας  χρηματοπιστωτικής  και οικονομικής  
κρίσης . 
Γεγονότα  που οδήγησαν  στις απολύσεις  και την παύση  δραστηριοτήτων  
15. Τα γεγονότα  που οδήγησαν  στις απολύσεις  στην  εταιρεία  Mory Ducros είναι  η 
πτώχευση  και το κλείσιμο  της εταιρείας . Η Mory Ducros έφτασε  να παρουσιάζει  
ζημίες  ύψους  σχεδόν  80 εκατομμυρίων  ευρώ  το 2012, ενώ για το τέλος  του 2013 
προβλέπονταν  ακόμη  μεγαλύτερες  ζημίες  (λίγο κάτω  από τα 82 εκατομμύρια  ευρώ ). 
Στις 25 Νοεμβρίου  2013 η Mory Ducros κήρυξε  πτώχευση  και, την επόμενη  ημέρα , 
το Εμποροδικείο  του Pontoise κίνησε  τις σχετικές  δικαστικές  διαδικασίες  και έθεσε  
την επιχείρηση  υπό αναγκαστική  διαχείριση . Στις 6 Φεβρουαρίου  2014 διορίστηκε  
εκκαθαριστής , ο οποίος  ανέλαβε  να ολοκληρώσει  την εκκαθάριση  της επιχείρησης  
έως τις 6 Μαΐου  2014. 
Στο πλαίσιο  του πτωχευτικού  συμβιβασμού , μεταβιβάστηκαν  στη νεοσυσταθείσα  
Mory Global πάνω  από 50 γραφεία  της εταιρείας , από το σύνολο  των 84, και 
επαναπροσλήφθηκαν  2 107 από τους συνολικά  4 911 εργαζομένους . Οι υπόλοιποι  
2 804 εργαζόμενοι  απολύθηκαν , 2 395 κατά  την περίοδο  αναφοράς  και 118 μετά  απ’ 
αυτήν  (η τελευταία  απόλυση  έγινε  στα τέλη Σεπτεμβρίου ). Αυτοί  οι 2 513 
εργαζόμενοι  επέλεξαν  να ακολουθήσουν  τις δραστηριότητες  που προτάθηκαν  για 
συγχρηματοδότηση  από το ΕΤΠ , ενώ οι υπόλοιποι  291 εργαζόμενοι  είτε 
συνταξιοδοτήθηκαν  είτε δεν ήταν  διαθέσιμοι  για άλλους  λόγους . 
Αναμενόμενος  αντίκτυπος  των απολύσεων  στην οικονομία  και την απασχόληση  σε τοπικό , 
περιφερειακό  ή εθνικό  επίπεδο  
16. Οι απολύσεις  κατανέμονται  σε 84 περιοχές  ολόκληρης  της ηπειρωτικής  Γαλλίας , 
ενώ οι αντίστοιχες  απώλειες  θέσεων  εργασίας  κυμαίνονται  από 2 (Chalons en 
Champagne και Saint Louis) έως 257 (Gonesse). Οι περισσότερες  απολύσεις  έγιναν  
σε γραφεία  της εταιρείας  που βρίσκονται  κοντά  σε μεγάλες  πόλεις  και, συνεπώς , ο 
αντίκτυπος  στην  τοπική  απασχόληση  και στην  τοπική  οικονομία  είναι  
περιορισμένος .  
Στοχευόμενοι  δικαιούχοι  και προτεινόμενες  δράσεις  
Στοχευόμενοι  δικαιούχοι  
17. Ο εκτιμώμενος  αριθμός  των στοχευόμενων  εργαζομένων  που αναμένεται  να 
συμμετάσχουν  στα μέτρα  είναι  2 513. Η κατανομή  των εργαζομένων  αυτών  κατά  
φύλο , ιθαγένεια  και ηλικιακή  ομάδα  έχει ως εξής: 
Κατηγορία  Αριθμός  στοχευόμενων  
δικαιούχων  
Φύλο : Άνδρες : 2 137 (85,04 %)
 Γυναίκες : 376 (14,96 %)
Ιθαγένεια : Πολίτες  της ΕΕ: 2 332 (92,80 %)
 Πολίτες  τρίτων  181 (7,2 %)
EL 6   EL χωρών : 
Ηλικιακή  
ομάδα : 15-24 ετών : 18 (0,72 %)
 25-54 ετών : 2 054 (81,73 %)
 55-64 ετών : 436 (17,35 %)
 άνω των 64 ετών : 5 (0,20 %)
  
 
Επιλεξιμότητα  των προτεινόμενων  δράσεων  
18. Οι εξατομικευμένες  υπηρεσίες  που πρόκειται  να παρασχεθούν  στους  απολυμένους  
εργαζομένους  συνίστανται  σε μία μόνο  δράση : 
19. Παροχή  συμβουλών  και καθοδήγησης  στους  απολυμένους  εργαζομένους  από ομάδα  
ειδικών  συμβούλων  (Cellule de reclassement):  Επειδή  το γαλλικό  κράτος  
χρηματοδοτεί  μια δέσμη  ενεργητικών  μέτρων  (με σπουδαιότερο  μέτρο  την 
κατάρτιση ) για να βοηθήσει  τους εργαζομένους  να επανενταχθούν  στην  
απασχόληση , η Γαλλία  ζητά από το ΕΤΠ  μόνο  τη χρηματοδότηση  της υπηρεσίας  
μίας στάσης  (cellule de reclassement), η οποία  παρέχει  συμβουλές  και καθοδήγηση  
στους  απολυμένους  εργαζομένους . 
20. Οι τρεις  ανάδοχοι  που διαχειρίζονται  τη Cellule de reclassement επελέγησαν  από τον 
δικαστικό  διαχειριστή  έπειτα  από διαβουλεύσεις  με τους εκπροσώπους  των 
απολυθέντων  εργαζομένων , με στόχο  να καλυφθεί  στον  μεγαλύτερο  δυνατό  βαθμό  η 
ηπειρωτική  Γαλλία  και να εξασφαλιστεί  η επανένταξη  του μεγαλύτερου  δυνατού  
αριθμού  στοχευόμενων  εργαζομένων . Οι τρεις  ανάδοχοι  είναι  η SODIE, η BPI 
Group και η AFPA Transitions. Καθήκον  τους είναι  να επικουρούν  και να 
καθοδηγούν  τους απολυμένους  εργαζομένους , βοηθώντας  τους να βρουν  λύσεις  που 
θα τους επιτρέψουν  να παραμείνουν  στην  αγορά  εργασίας  και να βρουν  νέα δουλειά . 
21. Οι φορείς  αυτοί  έχουν  αναλάβει  να παράσχουν  τις ακόλουθες  υπηρεσίες  σε κάθε  
συμμετέχοντα : α) εξατομικευμένο  σχέδιο  επαγγελματικής  σταδιοδρομίας , β) 
προσφορά  επαρκούς  αριθμού  θέσεων  εργασίας  και γ) δυνατότητα  να 
συμβουλεύονται  γενικούς  εμπειρογνώμονες  και/ή εμπειρογνώμονες  εξειδικευμένους  
στη δημιουργία  επιχειρήσεων , οι οποίοι  έχουν  άριστη  γνώση  της αγοράς  εργασίας  
στην  περιοχή  και είναι  διαθέσιμοι  και ευαισθητοποιημένοι  στο πρόβλημα . 
22. Οι φορείς  θα οργανώσουν  εργαστήρια  κατάρτισης  για γενικές  δεξιότητες  (π.χ. 
σύνταξη  βιογραφικών  σημειωμάτων , προετοιμασία  για συνέντευξη , δεξιότητες  
αναζήτησης  εργασίας  και δημιουργία  επιχειρήσεων ), εκπαίδευση  στη χρήση  του 
διαδικτύου , συμμετοχή  σε εκθέσεις  για την απασχόληση  και συναντήσεις  με 
εργοδότες  ή εκπροσώπους  του κλάδου , καθώς  και συναντήσεις  με οργανισμούς  
κατάρτισης . 
23. Οι δραστηριότητες  των φορέων  θα παρακολουθούνται  από σχετική  επιτροπή  και με 
τακτικές  γραπτές  εκθέσεις . Οι φορείς  θα πληρώνονται  για κάθε  συμμετέχοντα  
εργαζόμενο  (αφού  προσκομίσουν  τα αναγκαία  αποδεικτικά  στοιχεία ), ενώ τα ίδια τα 
μέτρα  (π.χ. τα μαθήματα  κατάρτισης  μεγαλύτερης  διάρκειας ) δεν περιλαμβάνονται  
στον  προϋπολογισμό  που έχει υποβληθεί  στο ΕΤΠ  (ορισμένα  από τα εν λόγω  
μαθήματα  κατάρτισης  θα συγχρηματοδοτηθούν  από το ΕΚΤ ). Η πληρωμή  θα γίνεται  
σε δόσεις  και με βάση  τα αποτελέσματα  που επιτυγχάνονται . 
EL 7   EL 24. Οι προτεινόμενες  δράσεις  που περιγράφονται  εδώ αποτελούν  ενεργητικά  μέτρα  της 
αγοράς  εργασίας , τα οποία  εντάσσονται  στο πλαίσιο  των επιλέξιμων  δράσεων  που 
ορίζονται  στο άρθρο  7 του κανονισμού  ΕΤΠ . Οι δράσεις  αυτές  δεν υποκαθιστούν  τα 
παθητικά  μέτρα  κοινωνικής  προστασίας .  
25. Οι γαλλικές  αρχές  υπέβαλαν  τις απαιτούμενες  πληροφορίες  σχετικά  με τις δράσεις  
που είναι  υποχρεωτικές  για τη συγκεκριμένη  επιχείρηση  βάσει  της εθνικής  
νομοθεσίας  ή των συλλογικών  συμβάσεων . Επιβεβαίωσαν  ότι η χρηματοδοτική  
συνεισφορά  από το ΕΤΠ  δεν θα αντικαταστήσει  καμία  από τις δράσεις  αυτές . 
Εκτιμώμενος  προϋπολογισμός  
26. Το εκτιμώμενο  συνολικό  κόστος  ανέρχεται  σε 10 087 000 ευρώ , εκ των οποίων  οι 
δαπάνες  για τις εξατομικευμένες  υπηρεσίες  ανέρχονται  σε 10 052 000 ευρώ  και οι 
δαπάνες  για δραστηριότητες  προετοιμασίας , διαχείρισης , ενημέρωσης  και 
δημοσιότητας , ελέγχου  και υποβολής  εκθέσεων  σε 35 000 ευρώ . Το σύνολο  αυτού  
του ποσού  θα χρησιμοποιηθεί  για τον έλεγχο  και την πιστοποίηση . Δεν προβλέπεται  
προϋπολογισμός  για δραστηριότητες  ενημέρωσης  και δημοσιότητας . 
27. Η συνολική  χρηματοδοτική  συνεισφορά  που ζητείται  από το ΕΤΠ  είναι  6 052 200 
ευρώ  (60 % του συνολικού  κόστους ). 
Δράσεις  Εκτιμώμενος  
αριθμός  
συμμετεχόντων   
Εκτιμώμενο  
κόστος  ανά 
συμμετέχοντα  
(σε ευρώ ) Εκτιμώμενο  
συνολικό  
κόστος  
(σε ευρώ ) 
Εξατομικευμένες  υπηρεσίες  [δράσεις  που προβλέπονται  στο άρθρο  7 παράγραφος  1 στοιχεία  α) και γ) 
του κανονισμού  ΕΤΠ ] 
Ενδιάμεσος  φορέας  που παρέχει  συμβουλές  και 
καθοδήγηση  στους  απολυθέντες  εργαζομένους  
(cellule de reclassement)  2 513  4 000  10 052 000  
10 052 000  
Υποσύνολο  (α): – 
(100 %)  
Επιδόματα  και κίνητρα  [δράσεις  που προβλέπονται  στο άρθρο  7 παράγραφος  1 στοιχείο  β) του 
κανονισμού  ΕΤΠ ] 
0  
Υποσύνολο  (β): – 
(0 %)  
Δράσεις  που προβλέπονται  στο άρθρο  7 παράγραφος  4 του κανονισμού  ΕΤΠ 
1. Προπαρασκευαστικές  δραστηριότητες  – 0 
2. Διαχείριση  – 0 
3. Ενημέρωση  και δημοσιότητα  – 0 
4. Έλεγχος  και υποβολή  εκθέσεων  – 35 000  
35 000  Υποσύνολο  (γ): – 
(0,35 %)  
Συνολικό  κόστος  (α + β + γ): – 10 087 000  
Συνεισφορά  ΕΤΠ  (60 % του συνολικού  – 6 052 200  
EL 8   EL κόστους ) 
28. Στον  ανωτέρω  πίνακα  δεν υπάρχουν  δαπάνες  που προσδιορίζονται  ως δράσεις  
προβλεπόμενες  στο άρθρο  7 παράγραφος  1 στοιχείο  β) του κανονισμού  ΕΤΠ . 
Περίοδος  επιλεξιμότητας  των δαπανών  
29. Οι γαλλικές  αρχές  άρχισαν  να παρέχουν  τις εξατομικευμένες  υπηρεσίες  στους  
στοχευόμενους  δικαιούχους  στις 24 Φεβρουαρίου  2014. Επομένως , οι δαπάνες  για 
τις δράσεις  που αναφέρονται  στο σημείο  19 είναι  επιλέξιμες  για χρηματοδοτική  
συνεισφορά  από το ΕΤΠ  από τις 24 Φεβρουαρίου  2014 έως τις 6 Οκτωβρίου  2016. 
30. Έως τις 6 Οκτωβρίου  2014 οι γαλλικές  αρχές  δεν είχαν  αρχίσει  να υποβάλλονται  σε 
διοικητικές  δαπάνες  για την εφαρμογή  του ΕΤΠ . Οι δαπάνες  για τις δραστηριότητες  
προετοιμασίας , διαχείρισης , ενημέρωσης , δημοσιότητας , ελέγχου  και υποβολής  
εκθέσεων  είναι  επιλέξιμες  για χρηματοδοτική  συνεισφορά  από το ΕΤΠ  από τις 6 
Οκτωβρίου  2014 έως τις 6 Απριλίου  2017.  
Συμπληρωματικότητα  με δράσεις  που χρηματοδοτούνται  από εθνικά  ή ενωσιακά  ταμεία  
31. Η πηγή  της εθνικής  προχρηματοδότησης  ή συγχρηματοδότησης  είναι  ο 
προϋπολογισμός  του Υπουργείου  Εργασίας , Απασχόλησης , Επαγγελματικής  
Κατάρτισης  και Κοινωνικού  Διαλόγου , με χρήση  του κονδυλίου  του 
προϋπολογισμού  το οποίο  αποσκοπεί  στην  υποστήριξη  των οικονομικών  αλλαγών  
και την ανάπτυξη  της απασχόλησης . 
32. Οι γαλλικές  αρχές  επιβεβαίωσαν  ότι τα προαναφερόμενα  μέτρα , τα οποία  λαμβάνουν  
χρηματοδοτική  συνεισφορά  από το ΕΤΠ , δεν θα λάβουν  συγχρόνως  χρηματοδοτική  
συνεισφορά  από άλλα  χρηματοδοτικά  μέσα  της Ένωσης . 
Διαδικασίες  διαβούλευσης  με τους στοχευόμενους  δικαιούχους  ή τους εκπροσώπους  τους ή τους 
κοινωνικούς  εταίρους , καθώς  και με τις τοπικές  και περιφερειακές  αρχές  
33. Οι γαλλικές  αρχές  ανέφεραν  ότι η συντονισμένη  δέσμη  εξατομικευμένων  υπηρεσιών  
καταρτίστηκε  σε διαβούλευση  με τους εκπροσώπους  των στοχευόμενων  δικαιούχων  
και τους κοινωνικούς  εταίρους . Από τις 27 Δεκεμβρίου  2013 έως τις 13 Μαρτίου  
2014 (ημερομηνία  κατά  την οποία  εστάλησαν  τα ειδοποιητήρια  των απολύσεων ) 
πραγματοποιήθηκαν  πολυάριθμες  συνεδριάσεις . Οι συνεδριάσεις  αυτές  αφορούσαν  
το σύνολο  της δέσμης  μέτρων , μέρος  των οποίων  είναι  η πτυχή  ΕΤΠ  (cellule de 
reclassement). 
Συστήματα  διαχείρισης  και ελέγχου  
34. Η αίτηση  περιέχει  περιγραφή  του συστήματος  διαχείρισης  και ελέγχου , το οποίο  
προσδιορίζει  τις αρμοδιότητες  και τις ευθύνες  των εμπλεκόμενων  φορέων . Η Γαλλία  
ενημέρωσε  την Επιτροπή  ότι η διαχείριση  της χρηματοδοτικής  συνεισφοράς  θα 
γίνεται  από το Υπουργείο  Οικονομίας , Βιομηχανίας  και Απασχόλησης , με τη 
συμμετοχή  πολλών  μονάδων  της Délégation générale à l’em ploi et à la formation 
professionnelle (DGEFP). Οι πληρωμές  θα γίνονται  από το Département 
financement, dialogue et contrôle de gestion της DGEFP. Η πιστοποίηση  θα γίνεται  
από τη Γενική  Διεύθυνση  Δημόσιων  Οικονομικών , που εδρεύει  στη Νάντη . Οι 
περιφερειακές  υπηρεσίες  της Γενικής  Διεύθυνσης  Επιχειρήσεων , Ανταγωνισμού , 
Κατανάλωσης , Εργασίας  και Απασχόλησης  στις αντίστοιχες  περιοχές  έχουν  
εξουσιοδοτηθεί  να διενεργούν  ελέγχους . 
Δεσμεύσεις  του οικείου  κράτους  μέλους  
35. Οι γαλλικές  αρχές  έδωσαν  όλες τις αναγκαίες  διαβεβαιώσεις  σχετικά  με τα εξής:  
EL 9   EL – την τήρηση  των αρχών  της ίσης μεταχείρισης  και της απαγόρευσης  των 
διακρίσεων  όσον  αφορά  την πρόσβαση  στις προτεινόμενες  δράσεις  και την 
εφαρμογή  τους· 
– τη συμμόρφωση  με τις απαιτήσεις  που καθορίζονται  στην  εθνική  νομοθεσία  
και στη νομοθεσία  της ΕΕ όσον  αφορά  τις συλλογικές  απολύσεις · 
– τη μη λήψη  χρηματοδοτικής  ενίσχυσης  από άλλα  ενωσιακά  ταμεία  ή 
χρηματοδοτικά  μέσα  για τις προτεινόμενες  δράσεις , καθώς  και την αποφυγή  
οποιασδήποτε  διπλής  χρηματοδότησης · 
– τη συμπληρωματικότητα  των προτεινόμενων  δράσεων  προς  τις δράσεις  που 
χρηματοδοτούνται  από τα διαρθρωτικά  ταμεία ·  
– τη συμμόρφωση  της χρηματοδοτικής  συνεισφοράς  του ΕΤΠ  με τους 
διαδικαστικούς  και ουσιαστικούς  κανόνες  της Ένωσης  για τις κρατικές  
ενισχύσεις . 
ΔΗΜΟΣΙΟΝΟΜΙΚΕΣ  ΕΠΙΠΤΩΣΕΙΣ  
Πρόταση  προϋπολογισμού  
36. Όπως  ορίζεται  στο άρθρο  12 του κανονισμού  (ΕΕ, Ευρατόμ ) αριθ. 1311/2013 
του Συμβουλίου , της 2ας Δεκεμβρίου  2013, για τον καθορισμό  του πολυετούς  
δημοσιονομικού  πλαισίου  για την περίοδο  2014-20207, οι συνολικές  συνεισφορές  
που χορηγούνται  από το ΕΤΠ  δεν μπορούν  να υπερβούν  μέγιστο  ετήσιο  ποσό  ύψους  
150 εκατομμυρίων  ευρώ  (σε τιμές  του 2011). 
37. Η Επιτροπή , αφού  εξέτασε  αν η αίτηση  πληροί  τους όρους  που προβλέπονται  στο 
άρθρο  13 παράγραφος  1 του κανονισμού  ΕΤΠ  και αφού  έλαβε  υπόψη  τον αριθμό  
των στοχευόμενων  δικαιούχων , τις προτεινόμενες  δράσεις  και το εκτιμώμενο  
κόστος , προτείνει  την κινητοποίηση  του ΕΤΠ  για ποσό  6 052 200 ευρώ , το οποίο  
αντιπροσωπεύει  το 60 % του συνολικού  κόστους  των προτεινόμενων  δράσεων , 
προκειμένου  να παρασχεθεί  χρηματοδοτική  συνεισφορά  για την αίτηση . 
38. Η προτεινόμενη  απόφαση  για κινητοποίηση  του ΕΤΠ  θα ληφθεί  από κοινού  από το 
Ευρωπαϊκό  Κοινοβούλιο  και το Συμβούλιο , όπως  ορίζεται  στο σημείο  13 της 
διοργανικής  συμφωνίας , της 2ας Δεκεμβρίου  2013, μεταξύ  του Ευρωπαϊκού  
Κοινοβουλίου , του Συμβουλίου  και της Επιτροπής  για τη δημοσιονομική  πειθαρχία , 
τη συνεργασία  σε δημοσιονομικά  θέματα  και τη χρηστή  δημοσιονομική  διαχείριση8. 
Συναφείς  πράξεις  
39. Ταυτόχρονα  με την υποβολή  της παρούσας  πρότασης  για απόφαση  κινητοποίησης  
του ΕΤΠ , η Επιτροπή  θα υποβάλει  στο Ευρωπαϊκό  Κοινοβούλιο  και στο Συμβούλιο  
πρόταση  μεταφοράς  του ποσού  των 6 052 200 ευρώ  στην  αντίστοιχη  γραμμή  του 
προϋπολογισμού . 
40. Ταυτόχρονα  με την έγκριση  της παρούσας  πρότασης  για απόφαση  κινητοποίησης  
του ΕΤΠ , η Επιτροπή  θα εκδώσει  απόφαση  για χρηματοδοτική  συνεισφορά  μέσω  
εκτελεστικής  πράξης , η οποία  θα αρχίσει  να ισχύει  την ημερομηνία  έκδοσης  της 
προτεινόμενης  απόφασης  για κινητοποίηση  του ΕΤΠ  από το Ευρωπαϊκό  
Κοινοβούλιο  και το Συμβούλιο . 
                                                 
7 EE L 347 της 20.12.2013, σ. 884. 
8 ΕΕ C 373 της 20.12.2013, σ. 1. 
EL 10   EL Πρόταση  
ΑΠΟΦΑΣΗ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  ΚΑΙ  ΤΟΥ  ΣΥΜΒΟΥΛΙΟΥ  
για την κινητοποίηση  του Ευρωπαϊκού  Ταμείου  Προσαρμογής  στην  Παγκοσμιοποίηση  
(αίτηση  EGF/2014/017 FR/Mory-Ducros) 
ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ  ΚΑΙ ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  
ΕΝΩΣΗΣ , 
Έχοντας  υπόψη  τη Συνθήκη  για τη λειτουργία  της Ευρωπαϊκής  Ένωσης , 
Έχοντας  υπόψη  τον κανονισμό  (ΕΕ) αριθ. 1309/2013 του Ευρωπαϊκού  Κοινοβουλίου  και του 
Συμβουλίου , της 17ης Δεκεμβρίου  2013, για το Ευρωπαϊκό  Ταμείο  Προσαρμογής  στην  
Παγκοσμιοποίηση  (2014-2020) και την κατάργηση  του κανονισμού  (ΕΚ) αριθ. 1927/20069, 
και ιδίως  το άρθρο  15 παράγραφος  4, 
Έχοντας  υπόψη  τη διαδικασία  που προβλέπεται  στο σημείο  13 της διοργανικής  συμφωνίας , 
της 2ας Δεκεμβρίου  2013, μεταξύ  του Ευρωπαϊκού  Κοινοβουλίου , του Συμβουλίου  και της 
Επιτροπής  για τη δημοσιονομική  πειθαρχία , τη συνεργασία  σε δημοσιονομικά  θέματα  και τη 
χρηστή  δημοσιονομική  διαχείριση10, 
Έχοντας  υπόψη  την πρόταση  της Ευρωπαϊκής  Επιτροπής , 
Εκτιμώντας  τα ακόλουθα : 
(1) Το Ευρωπαϊκό  Ταμείο  Προσαρμογής  στην  Παγκοσμιοποίηση  (ΕΤΠ ) συστάθηκε , 
αφενός , για να παράσχει  στήριξη  στους  εργαζομένους  που απολύονται  και στους  
αυτοαπασχολουμένους  των οποίων  η δραστηριότητα  έχει διακοπεί  είτε λόγω  των 
μεγάλων  διαρθρωτικών  αλλαγών  που έγιναν  στη μορφή  του παγκόσμιου  εμπορίου  
εξαιτίας  της παγκοσμιοποίησης , είτε λόγω  της συνέχισης  της παγκόσμιας  
χρηματοπιστωτικής  και οικονομικής  κρίσης  για την οποία  γίνεται  λόγος  στον  
κανονισμό  (ΕΚ) αριθ. 546/2009 του Ευρωπαϊκού  Κοινοβουλίου  και του 
Συμβουλίου11, είτε λόγω  μιας νέας παγκόσμιας  χρηματοπιστωτικής  και οικονομικής  
κρίσης  και, αφετέρου , για να τους βοηθήσει  να επανενταχθούν  στην  αγορά  εργασίας . 
(2) Όπως  ορίζεται  στο άρθρο  12 του κανονισμού  (ΕΕ, Ευρατόμ ) αριθ. 1311/2013 του 
Συμβουλίου12, οι συνολικές  συνεισφορές  που χορηγούνται  από το ΕΤΠ  δεν μπορούν  
να υπερβούν  μέγιστο  ετήσιο  ποσό  ύψους  150 εκατομμυρίων  ευρώ  (σε τιμές  του 2011). 
(3) Στις 6 Οκτωβρίου  2014 η Γαλλία  υπέβαλε  αίτηση  για κινητοποίηση  του ΕΤΠ  σχετικά  
με απολύσεις13 που έγιναν  στην  εταιρεία  Mory-Ducros SAS στη Γαλλία . Η αίτηση  
αυτή  συμπληρώθηκε  με πρόσθετες  πληροφορίες  σύμφωνα  με το άρθρο  8 
παράγραφος  3 του κανονισμού  (ΕΕ) αριθ. 1309/2013. Η αίτηση  πληροί  τις απαιτήσεις  
                                                 
9 EE L 347 της 20.12.2013, σ. 855. 
10 ΕΕ C 373 της 20.12.2013, σ. 1. 
11 Κανονισμός  (ΕΚ) αριθ. 546/2009 του Ευρωπαϊκού  Κοινοβουλίου  και του Συμβουλίου , της 18ης 
Ιουνίου  2009, για την τροποποίηση  του κανονισμού  (ΕΚ) αριθ. 1927/2006 σχετικά  με τη σύσταση  του 
ευρωπαϊκού  ταμείου  προσαρμογής  στην  παγκοσμιοποίηση  (ΕΕ L 167 της 29.6.2009, σ. 26). 
12 Κανονισμός  (ΕΕ, Ευρατόμ ) αριθ. 1311/2013 του Συμβουλίου , της 2ας Δεκεμβρίου  2013, σχετικά  με 
τον καθορισμό  του πολυετούς  δημοσιονομικού  πλαισίου  για την περίοδο  2014-2020 (EE L 347 της 
20.12.2013, σ. 884). 
13 Κατά  την έννοια  του άρθρου  3 στοιχείο  α) του κανονισμού  (ΕΕ) αριθ. 1309/2013. 
EL 11   EL που ισχύουν  για τον καθορισμό  χρηματοδοτικής  συνεισφοράς  από το ΕΤΠ , σύμφωνα  
με το άρθρο  13 του κανονισμού  (ΕΕ) αριθ. 1309/2013. 
(4) Επομένως , θα πρέπει  να κινητοποιηθεί  το ΕΤΠ  για τη χορήγηση  χρηματοδοτικής  
συνεισφοράς  ποσού  6 052 200 ευρώ  σχετικά  με την αίτηση  που υπέβαλε  η Γαλλία , 
ΕΞΕΔΩΣΑΝ  ΤΗΝ  ΠΑΡΟΥΣΑ  ΑΠΟΦΑΣΗ :  
Άρθρο  1 
Στο πλαίσιο  του γενικού  προϋπολογισμού  της Ευρωπαϊκής  Ένωσης  για το οικονομικό  έτος 
2015, κινητοποιείται  το ΕΤΠ  για την παροχή  ποσού  6 052 200 ευρώ  σε πιστώσεις  ανάληψης  
υποχρεώσεων  και σε πιστώσεις  πληρωμών . 
Άρθρο  2 
Η παρούσα  απόφαση  αρχίζει  να ισχύει  την ημέρα  της έκδοσής  της. 
Βρυξέλλες , 
Για το Ευρωπαϊκό  Κοινοβούλιο  Για το Συμβούλιο  
Ο Πρόεδρος  Ο/Η Πρόεδρος